**Joseph Michael Straczynski** (født 17. juli 1954) er en prisvinnende amerikansk fjernsynsprodusent og forfatter av fjernsynsserier, romaner, noveller, tegneserier og radiohørespill. Han har også skrevet for teater, vært journalist og har skrevet en anerkjent lærebok om manuskriptskriving. Han er mest kjent som skaper, produsent og hovedforfatter av TV-seriene Babylon 5, *Crusade og Sense8*.

Straczynski skrev de fleste *Babylon 5*-episodene, deriblant en 59 episoder på rad uten avbrudd, inkludert hele 3. og 4. sesong. Han er også en kjent deltager på Usenet og andre tidlige datanettverk, og har hatt kontakt med tilhengerne på forskjellige web-forum siden 1985. På nettet er han ofte omtalt med forbokstavene – **JMS**.

Straczynski har en omfattende tegneserieproduksjon bak seg. Han begynte å skrive sporadiske historier på 1980-tallet, men først i 1999, med serien *Rising Stars* etablerte han seg som tegneserieskaper. Han har siden skrevet en rekke serier. Sammen med tegneren Gary Frank har han gitt ut fantasyserien *Midnight Nation*. I 2003 lanserte han serien *Supreme Power*, en oppdatering av Marvels Comics *Squadron Supreme*-konsept, også sammen med Frank. For Marvel skrev også Straczynski *Spider-Man* det meste av 2000-tallet i tillegg til at han skrev for serier som *Fantastic Four*, *Thor*, *Bullet Points* og *Doctor Strange*. Han har også skrevet seriene *The Book of Lost Souls* (med Colleen Doran og *The Twelve* med Chris Weston. For DC Comics har Straczynski skrevet for titler som Superman, Wonder Woman og *The Brave And the Bold*.

I tillegg til tegneserier har han også skrevet flere bøker inkludert romanene *Demon Night* (1988), *Othersyde* (1990) og *Tribulations* (2000), novellesamlingene *Tales from the New Twilight Zone* (1989) og *Straczynski Unplugged* (2004), læreboken *The Complete Book of Scriptwriting* (1982) og selvbiografien *Becoming Superman* (2019).

Sammen med Lilly og Lana Wachowski utviklet han konseptet for TV-serien Sense8 som hadde premiere på Netflix i 2015. Sammen skrev de alle tolv episodene av første sesong. Lilly var mindre involvert i produksjonen av andre og siste sesong, som ble skrevet av Lana og Straczynski og ble sendt i 2018.

Han er utdannet ved *San Diego State University* i fagene psykologi og sosiologi. Ved universitetet skrev han i studentavisen, i perioder var han så produktiv at avisa ble omtalt som «Daily Joe». Straczynski er bosatt i Los Angeles-området.

Referanser
----------

1. ↑   Babelio, Babelio forfatter-ID 118423[Hentet fra Wikidata]
2. ↑   BD Gest', oppført som Joe Michaël Straczynski, BD Gest' author ID 3857, besøkt 9. oktober 2017[Hentet fra Wikidata]
3. ↑   Internet Speculative Fiction Database, ISFDB forfatter-ID 1558, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6w42dx3, besøkt 9. oktober 2017[Hentet fra Wikidata]
5. ↑   www.comicbookdb.com[Hentet fra Wikidata]
6. ↑   www.newsarama.com[Hentet fra Wikidata]
7. ↑   www.comic-con.org, besøkt 27. august 2021[Hentet fra Wikidata]
8. ↑  «Summary Bibliography: J. Michael Straczynski». *www.isfdb.org*. Besøkt 5. april 2020.
9. ↑  Furuly, Jan Gunnar. «Matrix-skaperne står bak Netflix' største seriesatsing». *Aftenposten*. Besøkt 5. april 2020.

Eksterne lenker
---------------

* (en) Offisielt nettsted Rediger på Wikidata

* (en) J. Michael Straczynski – kategori av bilder, video eller lyd på Commons Rediger på Wikidata
* (en) J. Michael Straczynski på Internet Movie Database Rediger på Wikidata

* (sv) J. Michael Straczynski i Svensk Filmdatabas Rediger på Wikidata

* (da) J. Michael Straczynski på Filmdatabasen Rediger på Wikidata

* (da) J. Michael Straczynski på Scope Rediger på Wikidata

* (fr) J. Michael Straczynski på Allociné Rediger på Wikidata

* (en) J. Michael Straczynski på AllMovie Rediger på Wikidata

* (en) J. Michael Straczynski hos The Movie Database Rediger på Wikidata

  

Portal: Litteratur

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** CiNii **·** MusicBrainz **·** Discogs
 |